CELEX: 31986R2825
Language: el
Date: 1986-09-11 00:00:00
Title: Κανονισμός (ΕΟΚ) αριθ. 2825/86 του Συμβουλίου της 11ης Σεπτεμβρίου 1986 για την κατάργηση του κανονισμού (ΕΟΚ) αριθ. 241/86 περί επιβολής ποσοτικών περιορισμών κατά την εισαγωγή ορισμένων προϊόντων καταγωγής Ηνωμένων Πολιτειών της Αμερικής

Avis juridique important

|

31986R2825

Κανονισμός (ΕΟΚ) αριθ. 2825/86 του Συμβουλίου της 11ης Σεπτεμβρίου 1986 για την κατάργηση του κανονισμού (ΕΟΚ) αριθ. 241/86 περί επιβολής ποσοτικών περιορισμών κατά την εισαγωγή ορισμένων προϊόντων καταγωγής Ηνωμένων Πολιτειών της Αμερικής  

Επίσημη Εφημερίδα αριθ. L 262 της 13/09/1986 σ. 0008

***** ΚΑΝΟΝΙΣΜΟΣ (ΕΟΚ) αριθ. 2825/86 ΤΟΥ ΣΥΜΒΟΥΛΙΟΥ  της 11ης Σεπτεμβρίου 1986  για την κατάργηση του κανονισμού (ΕΟΚ) αριθ. 241/86 περί επιβολής ποσοτικών περιορισμών κατά την εισαγωγή ορισμένων προϊόντων καταγωγής Ηνωμένων Πολιτειών της Αμερικής  ΤΟ ΣΥΜΒΟΥΛΙΟ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,  Έχοντας υπόψη:  τη συνθήκη για την ίδρυση της Ευρωπαϊκής Οικονομικής Κοινότητας, και ιδίως το άρθρο 113,  την πρόταση της Επιτροπής,  Εκτιμώντας:  ότι, με τον κανονισμό (ΕΟΚ) αριθ. 241/86 (1), όπως τροποποιήθηκε από τον κανονισμό αριθ. 1647/86 (2), το Συμβούλιο επέβαλε ποσοτικούς περιορισμούς κατά την εισαγωγή ορισμένων προϊόντων καταγωγής Ηνωμένων Πολιτειών της Αμερικής προκειμένου να αντισταθμίσει τα μονομερή μέτρα που έλαβε η χώρα αυτή όσον αφορά τις εισαγωγές ημικατεργασμένων προϊόντων σιδήρου και χάλυβα·  ότι η Κοινότητα συνήψε διακανονισμό υπό μορφήν ανταλλαγής επιστολών με τις Ηνωμένες Πολιτείες της Αμερικής για την τροποποίηση του διακανονισμού της 21ης Οκτωβρίου 1982 σχετικά με ορισμενα προϊόντα σιδήρου και χάλυβα (3)· ότι ο διακανονισμός αυτός προβλέπει την κατάργηση των μονομερών μέτρων τα οποία έλαβαν τα δύο μέρη·  ότι πρέπει, συνεπώς, να καταργηθεί ο προαναφερόμενος κανονισμός,  ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:  Άρθρο 1  Ο κανονισμός (ΕΟΚ) αριθ. 241/86 καταργείται .  Άρθρο 2  Ο παρών κανονισμός αρχίζει να ισχύει την ημέρα της δημοσίευσής του στην Επίσημη Εφημερίδα των Ευρωπαϊκών Κοινοτήτων.  Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.  Βρυξέλλες, 11 Σεπτεμβρίου 1986.  Για το Συμβούλιο  Ο Πρόεδρος  G. HOWE  (1) ΕΕ αριθ. L 30 της 5. 2. 1986, σ. 1.  (2) ΕΕ αριθ. L 145 της 30. 5. 1986, σ. 1.  (3) Βλέπε σ. 21 της παρούσας Επίσημης Εφημερίδας.